QTC ลงนาม MOU กับ “CSG” เล็งเข้าลงทุนโรงไฟฟ้าพลังงานน้ำ 2 โครงการ 164MW ในปท.ลาว
QTC จับมือ "CSG" เล็งเข้าลงทุนโรงไฟฟ้าพลังงานน้ำ 2 โครงการ 164MW ในปท.ลาว
25 ก.ย. 2560

บริษัท คิวทีซี เอนเนอร์ยี่ จำกัด (มหาชน) หรือ QTC ระบุว่า เมื่อวันที่ 22 กันยายน 2560 บริษัทได้ลงนามในบันทึกความเข้าใจกับบริษัท เจริญ เซกอง กรุ๊ป จำกัด (“CSG”) ซึ่งเป็นบริษัทลาวที่มีประสบการณ์ในการพัฒนาและเป็นเจ้าของโครงการโรงไฟฟ้าพลังงานน้ำหลายโครงการในประเทศลาว
โดย CSG ตกลงให้สิทธิแต่เพียงผู้เดียว (Exclusive Right) แก่บริษัทในการศึกษาข้อมูล และตรวจสอบสถานะเพื่อประเมินความเป็นไปได้ในการลงทุนในโครงการโรงไฟฟ้าพลังงานน้ำในประเทศลาวจำนวน 2 โครงการ ซึ่งมีกำลังการผลิตติดตั้งรวม 164 เมกะวัตต์ โดย CSG ตกลงที่จะไม่เจรจาหรือเข้าทำสัญญาใดๆ ไม่ว่าโดยตรงกับโดยอ้อมแก่บุคคลอื่นในระหว่างระยะเวลาที่ได้ให้สิทธิแต่เพียงผู้เดียวกับบริษัท
อย่างไรก็ดี บริษัทไม่มีความผูกพัน ที่จะต้องลงทุนในโครงการดังกล่าว เนื่องจากบันทึกความเข้าใจเป็นข้อตกลงเพื่อการศึกษาความเป็นไปได้ในการลงทุนในเบื้้องต้นเท่านั้น